钦定古今图书集成/明伦汇编/氏族典/第537卷 > 石天应
## 钦定古今图书集成/明伦汇编/氏族典/第537卷 > 石天应

按《元史石天应传》：“天应字瑞之，兴中永德人。善骑射，
豪爽不羁，颇知读书，乡里人多归之。太祖时，木华黎
南下，天应率众迎谒军门，木华黎即承制授兴中府
尹，兵马都提控，俾从南征。天应造战攻之具，临机应
变，捷出如神，以功拜龙虎卫上将军，元帅右监军。辛
巳九月，移军河中。金军潜入中条，袭河中，敌兵四合”，
天应饮血力战，至日午，死之。子焕中，知兴中府事，执
中，行军千户，受中，兴中府相副官。